Ντελαφοσίτης

Ο ντελαφοσίτης (αγγλ. delafossite) είναι ένα σχετικά σπάνιο ορυκτό οξείδιο του χαλκού και του σιδήρου με μαύρο χρώμα και μεταλλική λάμψη. Έχει το χημικό τύπο CuFeO2 or Cu1+Fe3+O2. Το όνομα τού αποδόθηκε, το 1873, προς τιμήν του Γκαμπριέλ Ντελαφός (Gabriel Delafosse, 1796–1878), Γάλλου ορυκτολόγου και κρυσταλλογράφου.https://www.encyclopedia.com/science/dictionaries-thesauruses-pictures-and-press-releases/delafosse-gabriel

Εμφάνιση, παραγενέσεις

Αν και ενίοτε αποτελεί πρωτογενές ορυκτό, συνηθέστερα εμφανίζεται ως δευτερογενές κοντά στη βάση της ζώνης οξείδωσης χαλκούχων μεταλλευμάτων. Ορυκτά με τα οποία σχετίζεται είναι ο κυπρίτης, ο αυτοφυής χαλκός, ο τενορίτης, ο μαλαχίτης, ο αιματίτης και ο καολινίτης.http://www.geo.auth.gr/106/8_silicates/phyllo/kaolinite.htm Δεν φθορίζει, είναι ελαφρά μαγνητικός ύστερα από θέρμανση.

Σημαντικότερες εμφανίσεις του είναι στη Ρωσία, ιδιαίτερα στο χαλκούχο κοίτασμα Mednorudyanskoye του Nizhnii Tagil στα μέσα Ουράλια όρη, στην Αργεντινή, στην Αυστραλία, τη Γερμανία, την Ιταλία και τις Πολιτείες Νέο Μεξικό, Νεβάδα, Αλάσκα και Καλιφόρνια των ΗΠΑhttps://www.mindat.org/min-1248.htmlhttps://www.assignmentpoint.com/science/geographic-minerals/delafossite-properties-occurrences.html, καθώς και στην Κύπρο (ορυχείο «Σκουριώτισσα» περιοχής Λευκωσίας). Στην Ελλάδα ανευρίσκεται στα μεταλλεία Λαυρίου και συγκεκριμένα στην περιοχή της Καμάριζας.

Πηγές
Handbook of Mineralogy
Mindat.org
Webmineral.com

Δείτε επίσης
Κατάλογος ορυκτών
Κατάλογος ορυκτών των μεταλλείων Λαυρίου

Βιβλιογραφία
James Dwight Dana, Manual of Mineralogy and Lithology, Containing the Elements of the Science of Minerals and Rocks, READ BOOKS, 2008 ISBN 1443742244

Σημειώσεις

Ντελαφοσιτης
Κατηγορία:Ορυκτά του χαλκού